У Вікіпедыі ёсць артыкулы пра іншых асоб з прозвішчам Савіцкая.

Уладзімір Джанібекаў, Святлана Савіцкая і Ігар Воўк на марцы Пошты СССР, 1985 
**Святлана Яўгенаўна Савіцкая** (нар. 8 жніўня 1948) — савецкі касманаўт, другая жанчына-касманаўт ў свеце (першая - Валянціна Уладзіміраўна Церашкова) і першая ў свеце жанчына-касманаўт, якая выйшла ў адчынены космас, дэпутат ДД РФ ад фракцыі КПРФ. Адзіная жанчына двойчы Герой Савецкага Саюза, Заслужаны майстар спорту СССР (1970). Лётчык-касманаўт СССР (1982). Член КПСС з 1975 года.

Біяграфія
---------

Нарадзілася 8 жніўня 1948 ў Маскве. Бацька — вядомы савецкі лётчык і ваеначальнік Маршал авіяцыі Яўген Савіцкі. У 1966 годзе скончыла маскоўскую школу № 637. Паступіла ў Маскоўскі авіяцыйны інстытут (МАІ), які скончыла ў 1972 годзе. Падчас вучобы ў МАІ таксама вучылася ў Цэнтральнай аб'яднанай лётна-тэхнічнай школе пры ЦК ДТСААФ у Калузе, якую скончыла ў 1971 годзе, атрымаўшы кваліфікацыю «лётчык-інструктар».

У перыяд з 1969 года па 1977 год ўваходзіла ў склад зборнай каманды СССР па пілатажным спорце. У 1970 годзе выйграла першынства свету па пілатажным спорце на поршневых самалётах ў Вялікабрытаніі. Усталявала 3 сусветныя рэкорды па парашутным спорце ў групавых скачках са стратасферы і 18 авіяцыйных рэкордаў на рэактыўных самалётах.

Пасля заканчэння інстытута працавала лётчыкам-інструктарам, вучылася ў школе лётчыкаў-выпрабавальнікаў. У 1976 годзе пачала працаваць лётчыкам-выпрабавальнікам НВА «Узлёт» міністэрства радыёэлектроннай прамысловасці СССР. Выконвала палёты на самалётах «МіГ-21», Е-155 («МіГ-25»), «Су-7», «Іл-18», «Іл-28».

З мая 1978 года па чэрвень 1981 г. працавала лётчыкам-выпрабавальнікам Маскоўскага машынабудаўнічага завода «Хуткасць» КБ А. С. Якаўлева.

У жніўні 1980 года была камандзіраваная ў атрад лётчыкаў-касманаўтаў. У чэрвені 1981 прызначаная касманаўтам-даследчыкам ад ММЗ «Хуткасць».

З 19 па 27 жніўня 1982 года ў якасці касманаўта-даследчыка здзейсніла палёт на караблях «Саюз Т-5», «Саюз Т-7» і арбітальнай станцыі «Салют-7».

З 17 па 29 ліпеня 1984 года ў якасці бортінжынера здзейсніла палёт на «Саюз Т-12» і арбітальнай станцыі «Салют-7». Падчас палёту першай з жанчын здзейсніла выхад у адкрыты космас.

Зноскі
------

1. 1 2  Савицкая Светлана Евгеньевна // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>

Літаратура
----------

* *Ларыёнаў У. С.* Савіцкая Святлана Яўгенаўна // Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — С. 69. — 10 000 экз. — ISBN 985-11-0035-8. — ISBN 985-11-0238-5 (т. 14).

Спасылкі
--------

* Святлана Яўгенаўна Савіцкая

| ⛭Лётчыкі-касманаўты СССР |
| --- |
| 1960-я | 
* *1961* Гагарын, Г. Цітоў
* *1962* Нікалаеў, Паповіч
* *1963* Быкоўскі, Церашкова
* *1964* Ягораў, Камароў, Феакцістаў
* *1965* Бяляеў, Лявонаў
* *1968* Берагавой
* *1969* У. Волкаў, Валынаў, Гарбатко, Елісееў, Кубасаў, Філіпчанка, Хруноў, Шаталаў, Шонін

 |
| 1970-я | 
* *1970* Севасцьянаў
* *1971* Рукавішнікаў, Дабравольскі (пасмяротна), Пацаеў (пасмяротна)
* *1973* Клімук, Лазараў, Лебедзеў, Макараў
* *1974* Арцюхін, Дзёмін, Сарафанаў
* *1975* Грэчка, Губараў
* *1976* Аксёнаў, Жолабаў, Зудаў, Раждзественскі
* *1977* Глазкоў, Кавалёнак, Румін
* *1978* Джанібекаў, Іванчанкаў, Раманенка
* *1979* Ляхаў

 |
| 1980-я | 
* *1980* Кізім, Малышаў,  Папоў, Стракалаў
* *1981* Савіных
* *1982* Беразавой, Савіцкая, Сераброў
* *1983* Аляксандраў, У. Цітоў
* *1984* Ацькоў, Воўк, У. Салаўёў
* *1985* Васюцін, А. Волкаў
* *1987* Віктарэнка, Лавейкін, Леўчанка
* *1988* Манараў, А. Салаўёў
* *1989* Крыкалеў, Палякоў

 |
| 1990-я | 
* *1990* Баландзін
* *1991* Арцэбарскі, Аўбакіраў, Афанасьеў, Манакоў

 |



|  |  |
| --- | --- |
| ⚙️   Тэматычныя сайты | Героі краіны · Discogs |
| Слоўнікі і энцыклапедыі | Вялікая расійская (старая версія) · Britannica (онлайн) · OpenSanctions |
| Генеалогія і некрапалістыка | Rodovid |
| Нарматыўны кантроль | GND: 13243430X · ISNI: 0000 0000 5191 708X · LCCN: nr91013860 · VIAF: 70090332 |